kardosdrur/scandi-wiki huggingface dataset:
Tatjana Kotova

Tatjana Nikolaejvna Kotova (, ; født 3. september 1985 i Rostov ved Don) er en russisk skønhedsdronning, vinder af Miss Rusland 2006 og deltog i Miss World og Miss Universe i 2007. Hun har en universitetsgrad i økonomi og krisestyring.

I marts 2008 indgik hun som sangerinde i den populære russiske-ukrainske popgruppe Nu Virgos.

Eksterne henvisninger 
 Hjemmeside 
 Nu Virgos 
 Nu Virgos 

 

Deltagere i Miss Rusland
Deltagere i Miss World
Sangere fra Rusland
Personer fra Sovjetunionen
Personer fra Rostov ved Don
Anna af Danmark (1532-1585)

Anna af Danmark eller Anna af Sachsen (22. november 1532 i Haderslev – 1. oktober 1585 i Dresden) var en dansk prinsesse, der var kurfyrstinde af Sachsen fra 1553 til 1585.

Hun var datter af Christian 3. og Dorothea af Sachsen-Lauenburg og storesøster til Frederik 2., som var konge af Danmark-Norge 1559-1588. Hun blev gift med den senere kurfyrste August 1. af Sachsen i 1548.

Liv 
Anna blev i Torgau 1548 gift med August 1. af Sachsen (1526-1586), som blev kurfyrste i 1553, og Anna blev kurfyrstinde af Sachsen. Parret fik 15 børn, men kun fem af dem blev ældre end fem år. Anna døde af pest.
I Hauptstaatsarchiv i Dresden findes en stor brev- og dokumentsamling efter kurfyrstinde Anna af Sachsen. Hun perfektionerede kunsten at lave akvavit i slutningen af 1500-tallet. Hun efterlod sig 181 typer brændevin smagt til med krydderier og urter, men ingen af opskrifterne er bevaret.

Børn 
 Johan Henrik (5. maj 1550 – 12. november 1550)
 Eleonore (2. maj 1551 – 24. april 1553)
 Elisabeth (18. oktober 1552 – 2. april 1590) – gift 1570 med grev Johann Casimir af Pfalz-Simmern.
 Alexander (21. februar 1554 – 8. oktober 1565)
 Magnus (24. september 1555 – 6. november 1558)
 Joachim (3. maj 1557 – 21. november 1557)
 Hektor (7. oktober 1558 – 4. april 1560)
 Christian (29. oktober 1560 – 25. september 1591) – fulgte faderen som kurfyrste.
 Marie (8. marts 1562 – 6. januar 1566)
 Dorothea (4. oktober 1563 – 13. februar 1587) – gift 1585 med Hertug Henrik Julius af Braunschweig-Wolfenbüttel.
 Amalie (28. januar 1565 – 2. juli 1565)
 Anna (16. november 1567 – 27. januar 1613) – gift 1586 med Hertug Johann Casimir af Sachsen-Coburg.
 August (23. oktober 1569 – 12. februar 1570)
 Adolf (8. august 1571 – 12. marts 1572)
 Frederik (18. juni 1575 – 24. januar 1577)

Anetavle

Referencer

Litteratur 
 Keller, Katrin: Kurfürstin Anna von Sachsen 1532-1585. Verlag Friedrich Pustet, Regensburg 2010. .
 Böttcher, Hans-Joachim: Anna Prinzessin von Sachsen 1544-1577 - Eine Lebenstragödie. Dresdner Buchverlag, Dresden 2013. .
 Hans-Joachim Böttcher: "WENIG UND BÖS WAR DIE ZEIT MEINES LEBENS - Anna von Sachsen (1567-1613)", Dresden 2016,

Kilder 

 

Prinsesser fra Danmark
Prinsesser af Norge
Huset Oldenburg
Danskere i 1500-tallet
Personer fra Haderslev
Redoubt

Redoubt eller Redoubt-vulkanen er en aktiv stratovulkan i Chigmit bjergkæden, der er en mindre del af Aleuterne i den amerikanske stat Alaska. Vulkanen er 3108 m høj, ca. 6 kilometer i diameter og dens base er ca. 30–35 km3. Bjerget ligger vest for fjorden Cook Inlet på halvøen Kenai, omkring 170 km sydvest for Anchorage. Redoubt er 2.700 m højere end sine omkringliggende dale mod nord, syd og sydøst. Det er også det tredjehøjeste i bjergkæden, hvor det nærliggende bjerg Torbert med 3479 m er det højeste, og bjerget Spurr med 3374 m er det næsthøjeste.

Bjergvulkanen har været aktiv i årtusinder, og Redoubt har haft udbrud fem gange siden 1900. Udbruddet i 1989 udspyede vulkansk aske så højt op i atmosfæren, at et fly måtte nødlande. Asken overdækkede et areal på 20.000 km². 1989-udbruddet er også kendt for at være det første vulkanudbrud, der var forudsagt vha. en metode, der over lang tid måler seismiske hændelser. Metoden er udviklet af den schweizisk-amerikanske vulkanolog Bernard Chouet.

Kilder og referencer 

Bjerge i USA
Vulkaner i Alaska
Alaskas geografi
Fort Washington

Fort Washington har flere betydninger:

USA 
 Fort Washington, Maryland – forstad i Washington D.C.
 Fort Washington Park, Maryland – parkområde i Washington D.C.
 Fort Washington, Massachusetts – tidligere fort fra den amerikanske uafhængighedskrig
 Fort Washington, New York – tidligere fort fra den amerikanske uafhængighedskrig
 Fort Washington Avenue, Manhattan – boulevard i New York City
 Fort Washington, Cincinnati – tidligere fort i Ohio
 Fort Washington Way, Cincinnati – en motortrafikvej i det indre Cincinnati
 Fort Washington, Pennsylvania – forstad i Philadelphia
 Fort Washington (SEPTA station) – jernbanestation i Pennsylvania
 Fort Washington State Park, Pennsylvania – parkområde i Pennsylvania
 Fort Washington Fire Company – brandvæsen i Upper Dublin Township, Pennsylvania

Guyana 
 Fort Washington, Guyana – by i Mahaica-Berbice, Guyana
Fort Washington (Massachusetts)

Fort Washington, beliggende i Cambridge, Massachusetts, USA, blev opført i 1775 af soldater fra den kontinentale hær under den amerikanske uafhængighedskrig efter ordre fra general George Washington.

Fortet spillede en stor rolle i belejringen af Boston og er det ældste intakte fort fra frihedskrigen.

Den amerikanske uafhængighedskrig
Strandet

Strandet er en hovedgård i Ørum Sogn, idet tidligere Fjends Herred, Viborg Amt, nu Skive Kommune Region Midtjylland. Den er nævnt første gang i 1493, og i 1503 hvor det tilhørte Esben Juel. Den oprindelige gård brændte i 1775 og den nuværende er fra 1790'erne; Over indgangen står der 1794, og i 1798 blev den toetages hovedbygning ombygget i klassisk stil, omtrent som den nuværende bygning der er 7 x 21 meter; På 1. sal findes blandt andet en riddersal, og tidligere har der også været to sidefløje.

Hovedbygningen, der blev blev restaureret i 1917 har været fredet siden 1918 (opr. i klasse B; klasserne bortfaldt i 1980). I 1998 blev der tinglyst en bevaringsdeklaration på ejendommen, der blev restaureret i perioden 1998-2000.

Gården ligger ved Jordbro Å ikke langt fra hvor den løber ud i den vestlige side af Hjarbæk Fjord cirka en kilometer nord for Nørre Ørum. Det samlede jordtilliggende var i 2001 på 88 hektar, hvoraf en stor del er skov.

Eksterne kilder og henvisninger 

 Trap Danmark, Viborg Amt, 5. udgave 1925.

Herregårde i Skive Kommune
Fredede slotte og herregårde i Danmark
Herregårde i Viborg Amt
Bossaball

Bossaball er en sport udviklet i Belgien. Sporten minder meget om volleyball, men indeholder ligeledes elementer fra fodbold, gymnastik og dansen capoeira.

Banen for spillet er forsynet med trampoliner i hver side.

Klubber 
Bossaball-klubber findes blandt andet i: 
Brasilien 
Holland 
Portugal  
Saudi Arabien
Spanien
Tyskland

Eksterne links 

Boldspil
Jakob 5. af Skotland

Jakob 5. af Skotland (engelsk James V of Scotland) (10. april 1512 i Linlithgow – 14. december 1542 på Falkland Palace) blev konge af Skotland i 1513 kun et år gammel. Søn af Jakob 4. af Skotland og Margareta af England.

Han blev konge som etårig i 1513, og under hans mindreårighed blev landet styret af en aristokratisk formynderregering.

Jakob orienterede sig udenrigspolitisk mod Frankrig og tog begge sine livsledsagersker derifra.

I 1542 udbrød der krig mellem Skotland og England. Krigen endte med et katastrofalt nederlag for Skotland.

Kort tid efter krigsnederlaget døde Jakob 5., og han efterlod sig kun et legitimt barn, datteren Marie Stuart.

Ægtefæller 
 Gift med Madeleine (1520-1537, datter af Frans 1. af Frankrig)
 Gift i 1538 med Marie af Guise. De fik datteren Marie Stuart

 

Konger af Skotland
Huset Stuart
Katolske monarker
Digtere fra Skotland
Poppaea Sabina

Poppaea Augusta Sabina (31-65) var romersk kejserinde fra år 62 til 65.
Sabina blev født i Pompeji som datter af Titus Ollis og Poppaea Sabina.  Hun blev opkaldt efter sin morfar Gaius Poppaeus Sabinus, der var senator under Augustus og Tiberius. Hendes far,Titus Ollis, blev henrettet i 32. Poppaea Sabina den Ældre begik selvmord i 47 som et uskyldigt offer i Messalina-intrigen. 

I 44 blev hun gift med Rufius Crispinus, medlem af prætorianergarden. I ægteskabet fødte Sabina en søn Rufius Crispinus den Yngre, der senere blev druknet af kejser Nero, der betragtede ham som rival til tronen. I 58 blev Poppaea Sabina gift med Marcus Salvius Otho (kejser Otho 69), en ven af kejser Nero. I samme periode blev Poppaea Sabina Neros elskerinde. Han var gift med kejser Claudius' datter Octavia. Poppaea Sabina og Otho var kun gift en kort tid, da kejser Nero, der ønskede at gifte sig med hende, udnævnte Otho til statholder i Lusitanien; derefter indvilligede Otho i skilsmisse. En anden forhindring var Neros mor, Agrippina, der modsatte sig hans forhold til Poppaea Sabina, da hun selv havde arrangeret ægteskabet mellem Nero og sin steddatter Octavia. I 59 fik Nero Agrippina myrdet, først ved drukning, men da det mislykkedes, blev hun dræbt og brændt i sit eget hjem. 

I 62 blev Nero skilt fra Octavia begrundet hendes ægteskabsbrud og forviste hende til øen Pandateria, som er kendt for tidligere at have huset kongelige ægteskabsbrydere. Octavia blev myrdet på øen, men det skulle have lignet selvmord. Kort efter blev den gravide Poppaea Sabina og kejser Nero gift. I 63 fødte hun en datter, Claudia, hvorpå Nero tildeler både mor og datter titlen Augusta. Desværre døde datteren efter få måneder. Poppaea Sabina blev gravid igen i 65, men under et skænderi sparkede Nero hende i maven og forårsager hendes død. Nero gik herefter i sorg og gav hende en statsbegravelse i stedet for den almindelige brænding, lod hende balsamere i krydderier, lægger til hvile i Augustus` mausoleum og ophøjede hende til guddommelig. Poppaea Sabina var ved sin død ca. 34 år gammel.

Poppaea Sabina i kulturen 
Claudio Monteverdis opera L'incoronazione di Poppea handler om forholdet mellem Poppaea Sabina og Nero.

Personer fra det første århundrede
Personer fra Romerriget
Kvinder i Romerriget
Kast dine hænder op

Kast dine hænder op er andet album fra MGP vinderen Razz. Det blev udgivet i 2003.

Spor 
 "Kast Dine Hænder Op"
 "Breakdance"
 "En Tur I Zoo" 
 "Til Spanien" 
 "Genert"
 "Ingen Er Perfekt" 
 "Beatbox Battle"
 "Mig & Mine Venner"
 "Hvem Går Udenfor?" 
 "Vi Er De Aliens"
 "Nede Med Dig"
 "Mr. Razz"
 "Teenager"
 "Bare Et Øjeblik"

Rapalbum fra Danmark
Album fra 2003
Carsten Christensen

Carsten Christensen (født 28. august 1986 i Bække) er en dansk tidligere fodboldspiller (målmand)

Karriere

Esbjerg fB 
Han startede sin karriere i Esbjerg fB i 2005.

SønderjyskE 
Efter et halvt år i Esbjerg fB tog han turen sydpå til SønderjyskE.

FC Fredericia 
Efter at have spillet i SønderjyskE, skiftede Carsten Christensen til FC Fredericia på en fri transfer. Her nåede han at spille i fem år.

AaB 
Carsten Christensen skiftede til AaB på en 2-årig kontrakt i sommeren 2011. Han forlængede i vinteren 2012 sin kontrakt med AaB, så den løb frem til 30. juni 2015. Christensen fik sin debut i Superligaen for AaB i 2-1 sejren mod OB d. 23. oktober 2011, da Nicolai Larsen blev knæskadet under opvarmningen. Det blev offentliggjort den 11. marts 2015, at Carsten Christensen forlængede sin kontrakt til 30. juni 2016, som den 10. december 2015 blev forlænget til 31. december 2017 på trods af blot seks officielle optrædender for AaB's førstehold.

Et år før kontraktudløb med AaB, den 4. januar 2016, offentliggjordes det, at Carsten Christensen stoppede i AaB og sin karriere for i stedet at hellige sig til familien og sit firma.

Referencer

Eksterne Henvisninger 

Carsten Christensen  på fodbold.aabsport.dk

Fodboldspillere fra Danmark
Fodboldspillere fra FC Fredericia
Fodboldspillere fra SønderjyskE
Fodboldspillere fra Esbjerg fB
Fodboldspillere fra AaB
Personer fra Syd- og Sønderjylland
Rind Kirke

Rind Kirke Ligger syd for Herning, og hører under Rind Sogn, sammen med Kollund og Kølkær Sogne. Den består af romansk kor og skib med sengotisk tårn og våbenhus. De romanske dele er opført i granitkvadre som så mange typiske jyske kirker. Over både nord og syddøren ligger der overliggere "tympanoner", som viser slægtskab med Gjellerup Kirkes overliggere, og derfor antages det at bygherren kan have været den samme. Kirken må derfor må være opført omkring midten af 1100 tallet. Kirken blev ombygget i 1898, og det indre restaureret i 1962. I 1994 blev der opført et dåbsventeværelse på nordsiden, med indgang via den tidligere tilmurede norddør.

Inventar

Altertavlen 
Altertavlen er udført i renæssancestil, og prædikestolen er i barok fra 1722.

Døbefonten 
I den romanske døbefont ligger et nederlandsk dåbsfad fra 1625.

Loftsskibet 
Skibsmodellen er ophængt midt i skibet, og er Fregatten Jylland.

Orgelet 
Orgelet er fra 1963.

Kirkeklokken 
Klokken er støbt i 1947.

Kirkegården 
På kirkegården findes en mindesten over en af de sidste repræsentanter for "natmandsfolket" Kasper Madsen, kaldet Kjælle Kasper.

Eksterne kilder og henvisninger 
 Rind Kirke hos KortTilKirken.dk

Kirker i Herning Kommune
Kirker i Viborg Stift
Kirker i Ringkøbing Amt
Robert Michels

Robert Michels (født 9. januar 1876 i Köln, Tyskland, død 3. maj 1936 i Rom, Italien) var en tysk sociolog som var påvirket af sociologer som Vilfredo Pareto, Gaetano Mosca og Max Weber. 

Michels er mest kendt for bogen Politiske partier (Zur Soziologie des Parteiwesens in der modernen Demokratie), hvor han hævder at ethvert organiseret samfund nødvendigvis må blive styret af en elite. Michels hævdede, at selv organisationer, der ideologisk var imod al elitekontrol også vil udvikle en oligarkisk elite, idet han fremsatte det der er blevet til oligarkiets jernlov: "Den der siger organisation, siger oligarki". Han afprøver denne antagelse ved at undersøge organisationer, der i udgangspunktet skulle stå fjernt fra al elitisme. Han tog udgangspunkt i tre europæiske socialistpartier før 1. verdenskrig og koncentrerede sig særlig om Sozialdemokratische Partei Deutschlands, som han havde stort personligt kendskab til. Disse partier havde som mål at bevare lighed og demokrati i deres indre organisering; de betragtede lederskabet som tjenere for et masseparti. 

Michels pegede på at radikale socialistbevægelser blev afradikaliseret når de voksede i størrelse. En effektiv massebevægelse forudsatte et fuldtids lederskab og et permanent partiapparat. Disse partikadrer ville gradvis miste kontakten med deres proletariske baggrund, erhverve en eksklusiv ekspertise, kontrollere information og kontaktnet og udvikle en småborgerlig livsstil. Således ville partiledelsen blive mere optaget af sin egen sociale revolution end af bevægelsens.

Centrale værker 
 Storia del marxismo in Italia. Compendio critico con annessa bibliografia, Rom, 1910
 Zur Soziologie des Parteiwesens in der modernen Demokratie. Untersuchungen über die oligarchischen Tendenzen des Gruppenlebens, Leipzig 1911
 Sozialismus und Fascismus als politische Strömungen in Italien. Historische Studien München, 1925
 Der Patriotismus. Prolegomena zu seiner soziologischen Analyse, München – Leipzig, 1929
 Das psychologische Moment im Welthandel, Leipzig, 1931
 Umschichtungen in den herrschenden Klassen nach dem Kriege Stuttgart, 1934

Filosoffer fra Tyskland
Sociologer fra Tyskland
Personer fra Köln
Carausius

Marcus Aurelius Mausaeus Carausius (død 293 e.Kr.) var romersk feltherre under kejser Diokletian (284-305) og denes medkejser Maximian (286-305) og selvudnævnt britisk-romersk oprørskejser med støtte fra den britanniske hær 286-293.
I 284 kæmpede han som romersk soldat i Gallien (nu Frankrig), hvor han udmærkede sig i kamp. Han avancerede til feltherre ved 
Den Engelske Kanal med base i Boulogne. Hans opgave var at undertrykke og kontrollere frankiske og saksiske pirater. 

De romerske kejsere mistænkte imidlertid Carausius for at svigte sin opgave og sít romerske bagland ved at beholde en del af piraternes bytte. Han lod piraterne passere, så de kunne plyndre, hvorefter han beslaglagde byttet. En straffeekspedition blev sendt mod Carausius, og Maximian dømte ham til døden, men feltherren flygtede til England med sine trofaste tropper, og i 286 udnævnte han sig til kejser over Britannien med sine troppers støtte.
286-290 mestrede Carausius at forsvare sig som selvudnævnt kejser af Britannien, hvorefter Diokletian og Maximian opgav straffeekspeditionen og accepterede hans position i 290.

I 293 fravristede Constantinus I (underkejser under Maximian) Carausius kejsermagten og smed ham ud af Boulogne-området. Samme år blev Carausius myrdet af sin rationalis (finansminister) Allectus, som overtog hans trone i tre år.

Kilder 
 Britannica, s.v. Carausius.
 Der Neue Pauly, s.v. Carausius.
 Der Kleine Pauly, s.v. Carausius.
 The Oxford Classical Dictionary, s.v. Carausius, Marcus Aurelius Maus(aeus?)

Eksterne henvisninger 

Militærfolk fra Romerriget
Oligarkiets jernlov

Oligarkiets jernlov er en klassisk politologisk hypotese formuleret af den tyske sociolog Robert Michels, der siger at ethvert parti vil udvikles til et oligarki, dvs. et fåmandsvælde, på grund af organisationsprocesser og ændringer i holdning hos de tillidsvalgte og lederne. Tendensen i retning af oligarki gælder for alle partier, uanset om de i udgangspunktet præges af en ideologi, der lægger vægt på lighed, inddragelse og demokrati. Denne lovmæssighed kan udvides til at gælde alle organisationer.

Michels formulerede sin tese om oligarkiets jernlov på baggrund af et studie af Sozialdemokratische Partei Deutschlands (SPD), i bogen Zur Soziologie des Parteiwesens in der Modernen Demokratie, udgivet i 1911.

Jernlov
Politologi
Organisationsteori
Danish Christmas Show

Danish Christmas Show er et ridestævne med heste og ponyer, der foregår over tre eller fire weekender i november og december. Showet arrangeres af Danish Derby Horse Shows.

I år 2009 har der både været dressur og ridebanespringning til showet, som blev afholdt over fire weekender. Det er første gang, der har været dressur til showet. De tidligere år har der kun været spring til showet. Showet dannede desuden ramme for Baltic Cup-finalerne.

Ridebanespringning
Sportskonkurrencer
Christmas Show
Dressur
Albert Mehrabian

Albert Mehrabian (født 17. november 1939) er professor emeritus i psykologi ved UCLA. Han er bedst kendt for sine udgivelser om verbal og nonverbal kommunikation. Mehrabian er manden bag 7-38-55 %-reglen, der en af grundstenene i forskningen i interpersonel kommunikation. Hans forskning bliver ofte misbrugt til at generalisere på, hvordan vi opfatter et budskab. Man ser jævnligt hans forskning udlagt på den måde, at 7 % af vores forståelse af en kommunikation kommer fra ordene, 38 % fra intonationen, og de sidste 55 % fra formidlerens kropssprog. Mehrabians studie er et særdeles isoleret studie, og han har selv afvist, at man kunne fortolke hans resultater på den måde.

Mehrabians forsøg gik ud på, hvordan tilhørere opfattede en indlægholders følelser. Dvs. med mindre indlægholderen taler om deres følelser og holdninger, kan studiet ikke anvendes.

Referencer 

Videnskabsformidlere
Psykologer fra USA
Personer fra Iran
Bevaringsdeklaration

En bevaringsdeklaration er i Danmark en aftale, der tinglyses på en ejendom, der er bygningsfredet. Det er ejeren af ejendommen, der kan vælge at få en bevaringsdeklaration tinglyst, men deklarationen skal godkendes af Kulturarvsstyrelsen

En bevaringsdeklaration er en aftale mellem ejeren og staten, og den giver mulighed for:

 at blive fritaget for ejendomsskat
 at opnå økonomisk støtte over en vis størrelse til restaureringsarbejder
 at opdele bygningen i ejerlejligheder. 

Ved denne aftale fraskriver ejeren sig retten til at kunne kræve statslig overtagelse af ejendommen, hvis en senere ansøgning om nedrivning af den fredede bygning afvises.

Blandt andre et antal fredede herregårde er underlagt en bevaringsdeklaration.

Kilder og eksterne henvisninger 
 Beskrivelse hos Kulturstyrelsen

Jura
Kulturarv
EM i kortbanesvømning 2009

Europamesterskaberne i kortbanesvømning 2009 var det 15. EM i kortbanesvømning, og mesterskabsstævnet blev arrangeret af LEN og afviklet i Istanbul i Tyrkiet i perioden 10. – 13. december 2009.

Mesterskaberne blev de mest succesfulde for dansk svømning nogensinde med otte medaljer fordelt på fem svømmere. Lotte Friis levede op til favoritværdigheden i 800 m fri og vandt guld, mens hun noget mere overraskende sikrede sig sølv i 400 m fri. Rikke Møller Pedersen indfriede ligeledes forventningerne med guld i 200 m brystsvømning, mens hun skuffende blev diskvalificeret på den halve distance. Jeanette Ottesen vandt bronze i 100 m fri og 100 m buttefly, Mads Glæsner vandt bronze i 400 m og 1500 m fri, mens den kun 17-årige Pernille Jessing Larsen overraskede positivt med bronze i 200 m rygsvømning.

Medaljestatistik

Medaljevindere

Mænd

Kvinder

Kilder / eksterne henvisninger 
 EM i kortbanesvømning, officiel hjemmeside   

2009
Sport i 2009
Den permanente Voldgiftsret

Den permanente Voldgiftsret, kaldet "den permanente", var en dansk voldgiftsret for arbejdsmarkedet. Den blev oprettet 1900 og blev i 1910 afløst af Den faste Voldgiftsret (Arbejdsretten). Arbejdsretten var oprettet i henhold til Septemberforliget i 1899 og var ikke en arbejdsret i moderne forstand. Dens område var begrænset til overtrædelse af Septemberforliget, og den kunne ikke dømme i sager vedrørende brud på kollektive overenskomster i almindelighed. Det betød, at almindelige sager angående strid om arbejdsaftaler fortsat skulle afgøres ved de almindelige domstole.

Kilder og eksterne henvisninger 
 Arbejdsretten på Leksikon.org 

Arbejdsmarkedet i Danmark
Danmark i 1900'erne
Danmark i 1910'erne
Etableret i 1900
Ophørt i 1910